|  |
| --- |
| **Република Македонија**  **Бр.**  **.12.2015 година**  **С к о п ј е** |

**УСОГЛАСЕНА ВЕРЗИЈА**

|  |
| --- |
| **МИНИСТЕРСТВО ЗА НАДВОРЕШНИ РАБОТИ** |

ДО ГЕНЕРАЛНИОТ СЕКРЕТАР

НА ВЛАДАТА НА РЕПУБЛИКА МАКЕДОНИЈА

|  |  |  |
| --- | --- | --- |
| **Име на материјалот:** Предлог - Закон за изменување и дополнување на Законот за надворешни работи | | |
| ЕПП.бр. /: | | |
| **Усогласеност со Годишната програма на Владата:** НЕ | | |
| **Усогласеност со член 68 од Деловникот за работа на Владата:** ДА | | |
| **Предлог на која седница на Влада да се разгледа материјалот:**  На првата наредна седница на Владата на РМ | | |
| **Карактер на материјалот:** Отворена седница   * слободен пристап | | |
| **Итност на материјалот:**  Итен | | |
| **Прилог:**   * Предлог - Закон за изменување и дополнување на Законот за надворешни работи * Образец за фискални импликации * Изјава за усогласеност на прописот со законодавството на ЕУ * Мислење од Секретаријат за законодавство * Мислење од Министерство за финансии * Министерство за култура | | |
| **Дата на доставување на материјалот:**      **декември 2015 година** |  | **ПОТПИС:**  **Никола Попоски**  **Министер за надворешни работи** |



**РЕПУБЛИКА МАКЕДОНИЈА**

# **МИНИСТЕРСТВО ЗА НАДВОРЕШНИ РАБОТИ**

***М Е М О Р А Н Д У М***

**НАСЛОВ: Предлог на Закон за изменување и дополнување на Законот за надворешни работи**

# **МИНИСТЕР**

**Никола Попоски**

\_\_\_\_\_\_\_\_\_\_\_\_\_\_\_\_\_\_\_\_\_\_\_

# **Скопје, декември 2015 година**

1.**Осврт на материјалот**:Со Предлог на Законот за изменување и дополнување на Законот за надворешни работи се регулира материјата за продажба, купување, изнајмување, изградба, размена, давање и престанок на правото на користење, давање и земање во закуп, давање и примање на дар на **недвижни ствари** што ги употребуваат дипломатско - конзуларните претставништва на Република Македонија; како и продажба, размена давање и престанок на правото на користење, давање и примање во дар на **движни ствари** што ги користат дипломатско - конзуларните претставништва на Република Македонија и враќање на движни ствари од дипломатско – конзуларно претставништво во Министерството за надворешни работи; се прецизира изборот на шефови на дипломатско - конзуларни претставништва од редот на дипломатско - конзуларните службеници со високи дипломатски звања во Министерството за надворешни работи,од редот на вработените во јавниот сектор, актуелни или поранешни избрани и именувани лица во законодавната, извршната, судската и локалната власт, како и поранешни дипломати од редот на истакнати личности од надворешната политика, меѓународните односи, науката, културата, спортот и деловната заедница; се уредува постапката и начинот на упатување во странство на вработените од член 14 став 1 група II од Законот за вработените во јавниот сектор, и за вработени кои работат на економски активности за привлекување на странски инвестиции и промоција на извозот (согласно заклучокот бр. 42-9354/1 од 22.09.2015г. на Владата на Република Македонија од Сто и осмата седница), се дефинира постапката за именување и отповикување на директори на културно – информативни центри и економски и други претставништва на Република Македонија во странство и се прецизираат условите кои директорите на културно – информативните центри и економски и други претставништва на Република Македонија, треба да ги исполнува за да може да биде именувано лице за тие позиции; се врши усогласување на условот за пензионирање по основ на старост, со законските прописи кои ја регулираат оваа материја; се прави терминолошко усогласување во членовите 7 и 8 од Законот за надворешни работи; се регулира мандатот на актуелниот директор на културно – информативниот центар на Република Македонија во Софија, Република Бугарија.

**2. Разгледани можни решенија (за-против аргументи):** /

Целта на усвојувањето на Предлог на Законот за изменување и дополнување на Законот за надворешни работи е уредување на материјата за продажба, купување, изнајмување, изградба, размена, давање и престанок на правото на користење, давање и земање во закуп, давање и примање на дар на **недвижни ствари** што ги употребуваат дипломатско - конзуларните претставништва на Република Македонија; како и продажба, размена, давање и престанок на правото на користење, давање и примање на дар на **движни ствари** што ги користат дипломатско - конзуларните претставништва на Република Македонија и враќање на движни ствари од дипломатско – конзуларно претставништво во Министерството за надворешни работи, која во моментов не е регулирана со закон; се прецизира изборот на шефови на дипломатско -конзуларни претставништва од редот на дипломатско - конзуларните службеници со високи дипломатски звања во Министерството за надворешни работи, што придонесува за натамошна професионализација на дипломатската служба, од редот на вработените во јавниот сектор, актуелни или поранешни избрани и именувани лица во законодавната, извршната, судската и локалната власт, како и поранешни дипломати и од редот на истакнати личности од надворешната политика, меѓународните односи, науката, културата, спортот и деловната заедница; уредување на постапката и начинот на упатување во странство на вработените од член 14 став 1 група II од Законот за вработените во јавниот сектор, и за вработени кои работат на економски активности за привлекување на странски инвестиции и промоција на извозот (согласно заклучокот бр. 42-9354/1 од 22.09.2015г. на Владата на Република Македонија од Сто и осмата седница), користејќи ги досегашните искуства и воочени предизвици од нивната досегашна работа и се врши усогласување на условот за пензионирање по основ на старост со законските прописи кои ја регулираат оваа материја.

**3.** **Резултати од извршените консултации со ресорните министерства, другите органи на државната управа и организации:**

- Мислење од Секретаријат за законодавство **ДА**

- Мислење од Министерство за финансии

- Министерство за внатрешни работи

- Министерство за култура

- Министерство за информатичко општество и администрација

**4. Дали материјалот содржи елементи на државна помош: НЕ**

Не е релевантно.

**5. Дали е донесена одлука на Комисијата за заштита од конкуренцијата за компатибилноста на државната помош: НЕ**

Не е релевантно.

**6. Изјава за усогласеност на прописот со законодавството на Европската Унија: НЕ**

Не е релевантно.

**7.Усогласеност со превземените обврски од ратификуваните меѓународни договори: НЕ**

Не е релевантно.

**8. Решение кое се препорачува (со образложение):** Се предлага Владата да го разгледа и усвои Предлогот на Законот за изменување и дополнување на Законот за надворешни работи. Во прилог се доставува интегрираниот текст кој ги содржи сите предлози за измени и дополнувања.

**9.Фискални импликации на материјалите што се предлагаат:** Нема дополнителни трошоци, освен тековните предвидени во редовниот буџет на Министерството за надворешни работи.

**10. Очекувани влијанија:** со измените и дополнувањата на Законот за надворешни работи ќе се изврши регулирање на материјата за продажба, купување, изнајмување, изградба, размена, давање и престанок на правото на користење, давање и земање во закуп, давање и примање на дар на **недвижни ствари** што ги употребуваат дипломатско - конзуларните претставништва на Република Македонија; како и продажба, размена, давање и престанок на правото на користење, давање и примање на дар на **движни ствари** што ги користат дипломатско - конзуларните претставништва на Република Македонија и враќање на движни ствари од дипломатско – конзуларно претставништво во Министерството за надворешни работи која сега не е регулирана. Со прецизирање на изборот на шефови на дипломатско - конзуларни претставништва ќе се придонесе за натамошно развивање и подигање на нивото на професионалната дипломатија и за доближување на дипломатската практика со онаа на земјите членки на Европската Унија и пошироко. Се уредува постапка за упатување во дипломатско – конзуларните претставништва на вработени од член 14 став 1 група II од Законот за вработените во јавниот сектор, и за вработени кои работат на економски активности за привлекување на странски инвестиции и промоција на извозот, што придонесува за прилагодување на нормативната со фактичката состојба. Исто така, се избегнува можна неусогласеност на услови за пензионирање на дипломатите според старосните критериуми со законите кои ја регулираат оваа материја како lex specialis.

**10.Оценка на Секретаријатот за законодавство по материјалот:** ДА

**11.Оценка на Министерството за информатичко општество и администрација по материјалот: /**

12. Клучни елементи за информирање на јавноста:

Имајќи ги во предвид заложбите на Владата на Република Македонија за унапредување на активностите во привлекување на странски инвестиции и промоција на извозот, со овој Предлог треба да се елиминираат одредени проблеми кои се појавија со примена на Законот и бараат нивно надминување.

Целта на Предлог – законот за изменување и дополнување на Законот за надворешни работи е зголемување на ефикасноста на македонската дипломатија, како и усогласување со регулативата и искуствата на другите држави.

Имајќи ја предвид примената на одредбите на Законот за надворешни работи, Министерството за надворешни работи, како надлежна институција за негова имплементација, се соочи со одредени предизвици што преставува основ за ревидирање на одредени решенија уредени во законот.

Предлогот на законот претставува продолжение на постојаните напори за континуирано подобрување и приспособување на законската рамка на вршењето на надворешните работи, а се содржани одредби кои се однесуваат на:

- регулирање на материјата за користење и располагање со движни и недвижни ствари што ги користат дипломатско – конзуларните претставништва на Република Македонија, која во моментов не е регулирана со закон, што ќе придонесе за многу повисоко ниво на управување со дипломатскиот имот;

- го уредува соодносот на шефови на ДКП - ва од редот на вработени во Министерствово за надворешни работи со високи дипломатски звања и од редот на вработените во јавниот сектор, актуелни или поранешни избрани и именувани лица во законодавната, извршната, судската и локалната власт, и поранешни дипломати, како и од редот на истакнати личности од надворешната политика, меѓународните односи, науката, културата, спортот и деловната заедница;

- се прецизира постапката за упатување во дипломатско – конзуларни претставништва на вработени од институции во јавниот сектор од член 14 став 1 група II од Законот за вработените во јавниот сектор, и на вработени кои работат на економски активности за привлекување на странски инвестиции и промоција на извозот,

- се прави и усогласување на условите за престанок на вработувањето на дипломатите по сила на закон со исполнување на условите за пензионирање со оние регулирани во законите кои како lex specialis ја регулираат оваа материја,

- се регулира постапката и условите за именување на директори на културно –информативни центри и економски и други претставништва на Република Македонија.

ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИНА ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ

ДО ВЛАДАТА НА РЕПУБЛИКА МАКЕДОНИЈАЗА НИВНО УСВОЈУВАЊЕ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. Назив на Предлогот**:** Предлог на Закон за изменување и дополнување на Законот за надворешни работи | | 2. Министерство за надворешни работи | | | | | | | |  |
| 3.Цел на предлогот: Со Предлогoт на Закон за изменување и дополнување на Законот за надворешни работи се врши усогласување со заклучокот бр. 42-9354/1 од 22.09.2015г. од 108. седница на ВРМ | | 4. Вид на предлогот: Предлог на Закон за изменување и дополнување на Законот за надворешни работи | | | | | | | |  |
| 5.Контакт лице и звање:  Александар Угриноски  Директор за организациони работи | | Контакт тел./факс или е-пошта: тел.  070212925, Aleksandar.Ugrinoski@mfa.gov.mk | | | | | | | |  |
| 6.Активност: | | | | | | | | | | |
| 7.Вид на барање: | ( ) Регулатива во врска со ЕУ  (X ) Друга нова регулатива | | ( ) Нова Спогодба  ( ) Зголемување / намалување на постоечка програма | | | | ( ) Прераспределба (на средства) помеѓу две програми  ( ) Спојување на две или повеќе програми | | | |
| 8,Цел на барањето / предложената активност: | | | | | | | | | | |
| 9.Врска со владината програма: | | | | | | | | | | |
| 10.Фискални импликации: | | | | | (илјади денари) | | | | | |
|  |  | |  |  | |
| 1. Вкупни трошоци за предлогот   Плати  Стоки и услуги  Капитал  Трансфери  Вкупно | | | | |  |  | |  |  | |
| 1. Одобрени средства за предлогот   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Промена (разлика) од одобрените средства (Б-А)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Расположиви средтства од прелевање (од други активности или програми во органот)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Нето имликации на средствата на органот (Ц-Д)   Плати  Стоки и услуги  Капитал  Трансфери  Вкупно | | | | | 0 | 0 | | 0 | 0 | |
| 1. Зголемување / намалување на приходите | | | | | 0 | 0 | | 0 | 0 | |
| 1. Дополнителни извори на финансирање или споделување на трошоците   Извор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | 0 | 0 | | 0 | 0 | |
| 11.Нето зголемување на бројот на вработени во врска со предлогот | | | | | 0 | 0 | | 0 | 0 | |
| 12.Какви гаранции, заеми или други вистински или можни обврски ќе произлезат за Владата | | | | |  | | | | | |
| 13.Ако ова претставува барање за дополнителни средства во тековната фискална година или н надвор од нормалниот циклус на подготвување на буџетот, дајте образложение. | | | | |  | | | | | |
| 14.Дата на завршување на проценката | | | | |  | | | | | |
| 15.Дата на поднесување на анализата до Министерството за финансии за добивање мислење: | | | | |  | | | | | |
| 16.Дата на добивање на одговор од Министерството за финансии: | | | | |  | | | | | |
| 17.Измени побарани од Министерството за финансии: | | | | |  | | | | | |
| 18.Одговор на министерството-предлагач: | | | | |  | | | | | |
| 19.Одговор од Министерството за финансии: | | | | |  | | | | | |
| 20.Дали мислењето на Министерството за финансии е дадено во прилог: | | | | |  | | | | | |
| 21.Одобрено:  \_\_\_\_\_\_\_\_\_\_\_\_\_\_2015  ДРЖАВЕН СЕКРЕТАР ,  Елена Кузмановска | | | | МИНИСТЕР ,  Никола Попоски | | | | | | |

**[](http://mk.wikipedia.org/wiki/%D0%9F%D0%BE%D0%B4%D0%B0%D1%82%D0%BE%D1%82%D0%B5%D0%BA%D0%B0:Coat_of_arms_of_the_Republic_of_Macedonia.svg)**

Република Македонија

МИНИСТЕРСТВО ЗА НАДВОРЕШНИ РАБОТИ

ПРЕДЛОГ НА

ЗАКОН ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА НАДВОРЕШНИ РАБОТИ

(ПО СКРАТЕНА ПОСТАПКА)

Скопје, декември 2015 година

ВОВЕД

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Причини за донесување на Предлог на законот е подобрување на Законот за надворешни работи („Службен весник на Република Македонија“ бр.46/06, 107/08, 26/13, 39/14 и 61/15) во областите каде се појави потреба од доуредување на материјата или усогласување со практиката и со друга законска регулатива.

Имено, материјата за продажба, купување, изнајмување, изградба, размена, давање и престанок на правото на користење, давање и земање во закуп, давање и примање на дар на **недвижни ствари** што ги употребуваат дипломатско - конзуларните претставништва на Република Македонија; како и продажба, размена, давање и престанок на правото на користење, давање и примање на дар на **движни ствари** што ги користат дипломатско - конзуларните претставништва на Република Македонија и враќање на движни ствари од дипломатско – конзуларно претставништво во Министерството за надворешни работи не е опфатена со закон и до сега не е нормирана. Поради ова, Министерството не е во можност да ја остварува својата дејност во овој дел и да обезбеди ефикасно функционирање на ДКП-та. Регулирање на оваа материја ќе придонесе за поефикасно употреба и располагање со имотот кој го користат ДКП - та; се создаваат услови за склучување повеќе договори за колокација на ДКП – та и се создава квалитетен правен основ за продажба и купување на имот на ДКП–та.  
Со Предлог – законот се врши усогласување на Законот за надворешни работи со заклучокот на Владата на Република Македонија бр. 42-9354/1 од 22.09.2015г., од Сто и осмата седница.

Покрај ова, практиката покажа потреба од поефикасно регулирање на материјата за упатување во дипломско – конзуларните претставништва на лица вработени во јавниот сектор и на вработени кои работат на економски активности за привлекување на странски инвестиции и промоција на извозот. Со предложените измени на законот на институциите од чии редови се упатуваат лицата им се дадени целосни ингеренции во постапката за избор и упатување на лицето, а по спроведената постапка од нивна страна се склучува спогодба за заедничка соработка меѓу нив и Министерството за надворешни работи со која се регулира упатувањето на вработените, времето за кое се упатуваат, дипломатското звање во кое се упатуваат и други прашања од интерес на страните.

Со предложените измени и дополнувања на законот се прави и усогласување на условите за престанок на вработувањето на дипломатите по сила на закон со исполнување на условите за пензионирање со оние регулирани во законите кои како lex specialis ја регулираат оваа материја.

II. ЦЕЛИ, НАЧЕЛА И ОСНОВНИ РЕШЕНИЈА

Целта на измените и дополнувањата на Законот е негово подобрување и усогласување со практиката во вршењето на надворешните работи.

Основни начела на кои се заснова Законот чие донесување се предлага се истите начела за донесување на Законот за надворешни работи.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Законот, чие донесување се предлага, не повлекува средства од Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИНОТ НА НИВНО ОБЕЗБЕДУВАЊЕ ПОДАТОЦИ ЗА ТОА, ДАЛИ СПРОВДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на Законот во Буџетот на Република Македонија за 2016 година не е потребно да се обезбедат дополнителни буџетски средства.

V. СКРАТЕНА ПОСТАПКА ЗА ДОНЕСУВАЊЕ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА НАДВОРЕШНИ РАБОТИ

Со оглед на тоа што не се работи за обемен и сложен закон, согласно член 170 од Деловникот на Собранието на Република Македонија се предлага овој закон да се донесе по скратена постапка.

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА НАДВОРЕШНИ РАБОТИ**

Член 1

Во Законот за надворешни работи („Службен весник на Република Македонија“ број 42/2006, 107/2008, 26/2013, 39/2014 и 61/2015) во член 1 став (1) алинеја 5 сврзникот „и“ се заменува со „точка запирка“.

Во алинејата 6 точката на крајот од реченицата се заменува со сврзникот „и“.

По алинејата 6 се додава нова алинеја 7, која гласи:

„- користење и располагање со движни и недвижни ствари во државна сопственост што ги користат дипломатско – конзуларните претставништва на Република Македонија.“

Член 2

Во член 2 по точката 5 се додаваат осум нови точки 6, 7, 8, 9, 10, 11 и 12, кои гласат:

6.„Недвижни ствари“ се: згради, изградено и неизградено градежно земјиште, посебни делови од згради и други објекти во државна сопственост, што ги користат дипломатско - конзуларните претставништва на Република Македонија за извршување на работите и задачите во странство,

7. „Движни ствари“ се: возила и резервни делови, мебел и друга ентериерна опрема, опрема за одржување на канцелариски и други простории, компјутерска и друга техничка опрема со резервни делови, софтверски програми и документи, во државна сопственост, што ги користат дипломатско - конзуларните претставништва на Република Македонија за извршување на работите и задачите во странство,

8. „Користење на ствари" е право на непосредна употреба на движни и недвижние ствари што ги користат дипломатско - конзуларните претставништва на Република Македонија,

9. „Давање на користење и престанок на правото на користење на недвижни ствари и движни ствари“ се однесува на пренос на правото на користење на стварите што ги користи дипломатско - конзуларното претставништво, на определен или неопределен рок, на претставништво во странство на други државни органи на Република Македонија и органи на локална самоуправа на Република Македонија и обратно .

10. „Располагање со ствари" е право да се одлучува за сопственоста на движните и недвижните ствари што ги користат дипломатско - конзуларните претставништва на Република Македонија,

11. „Краткорочен закуп“ е давање или земање во закуп на недвижна ствар или дел од неа, што ја користи дипломатско - конзуларното претставништво, за период не подолг од три месеци и

12. „Долгорочен закуп“ е давање или земање во закуп на недвижна ствар или дел од неа што ја користи дипломатско - конзуларното претставништво за период подолг од три месеци.“

Член 3

Во член 7 во алинејата 11 по зборот „отворање“ се додаваат зборовите „и затворање“.

Член 4

Во член 8 во алинејата 21, зборот „конзулати“ се заменува со зборот „конзули“

Алинејата 22 се менува и гласи:

„- ја спроведува постапката за продажба, купување, изградба и размена на недвижни ствари, врши работи кои се однесуваат на давање на користење и престанок на правото на користење на недвижни ствари , давање и земање во закуп,давање и примање на дар и одржување на недвижни ствари, што ги користат дипломатско - конзуларните претставништва на Република Македонија,“

По алинејата 22 се додава нова алинеја 23, која гласи:

„ја спроведува постапката за продажба и размена на движни ставри врши работи кои се однесуваат на давање на користење и престанок на правото на користење на движни ствари, давање и примање на дар на движни ствари, што ги користат дипломатско - конзуларните претставништва на Република Македонија, како и постапката за враќање на движни ствари од дипломатско - конзуларно претставништво во Министерството за надворешни работи,

Член 5

По членот 35 се додава нов член 35 – а, кој гласи:

„Член 35 -а

Најмалку една третина од вкупниот број на шефови на дипломатско-конзуларни претставништва се именуваат од редот на дипломатско-конзуларните службеници со високи дипломатски звања во Министерството.

За шеф на дипломатско-конзуларно претставништво може да се именува лице од редот на вработените во јавниот сектор, актуелни или поранешни избрани или именувани лица во законодавната, извршната, судската и локалната власт, како и дипломати кои биле вработени или ги остварувале правата од работен однос во Министерството за надворешни работи за време на мандат во дипломатско – конзуларно претставништво на Република Македонија во странство.

Најмногу една третина од вкупниот број на шефови на дипломатско-конзуларни претставништва може да се именуваат од редот на истакнати личности од надворешната политика, меѓународните односи, науката, културата, спортот и деловната заедница.“

Член 6

Во член 36 став 1 алинеја 6 се брише.

Ставот 2 се брише.

Член 7

Во член 49 став 1 алинеја 6 се брише.

Член 8

По членот 60 се додаваат два нови членови 60-а и 60-б, кои гласат:

„Член 60-а

Владата, на предлог на надлежен државен орган, именува и отповикува директори на културно - информативни центри и на економски и други претставништва на Република Македонија во странство.

Директорот на културно - информативен центар и на економско и друго претставништво во странство работи согласно со упатствата од надлежниот државен орган и на шефот на надлежното дипломатско - конзуларно претставништво.

Директорот на културно - информативен центар и на економско и друго претставништво во странство се упатуваат во дипломатско – конзуларни претставништва на Република Македонија и во економски и други претставништва во странство со дипломатско звање советник.

Член 60 –б

За директор на културно - информативен центар и на економско и друго претставништво во странство може да биде именувано лице кое ги исполнува следниве услови:

- да е државјанин само на Република Македонија;

- да има завршено високо образование;

- да поседува меѓународно признат сертификат за познавање на англиски јазик, и тоа ако:

1) се упатува на мандат во земја од англиско говорно подрачје да поседува еден од следниве сертификати: ЦАЕ (CAE), ИЕЛТС (IELTS) ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор со ниво на познавање еквивалентно на Ц1 (C1) ниво на ЦЕФР (CEFR) и

2) се упатува на мандат во земја од неанглиско говорно подрачје да поседува еден од следниве сертификати: ЦАЕ (CAE), ИЕЛТС (IELTS) ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор со ниво на познавање еквивалентно на Б1 (В1) ниво на ЦЕФР (CEFR),

- да познава втор странски јазик различен од англискиот и тоа еден од официјалните јазици на Обединетите нации или на Европската унија, на ниво еквивалентно на нивото Б1 на ЦЕФР (CEFR), што се докажува со сертификат издаден од јазично училиште и

- да го познава службениот јазик на земјата на приемот, на ниво еквивалентно на нивото А1 на ЦЕФР (CEFR), што се докажува со сертификат издаден од јазично училиште најдоцна еден месец пред упатувањето на должност, ако службениот јазик на земјата на приемот е различен од јазикот наведен во алинејата 4 на овој став.

- да не му е изречена казна забрана на вршење професија, дејност или должност;

- да има соодветен безбедносен сертификат.

Директорот за времетраењето на неговиот мандат ги остварува правата и обврските од работен однос во надлежниот државен орган од член 60-а став 1 од овој закон.

Финансиските средства за функционирањето на културно - информативни центри и на економски и други претставништва на Република Македонија во странство целосно ги обезбедува надлежниот орган од член 60-а став 1 од овој закон.“

Член 9

Во член 68 ставот 7 се менува и гласи:

„ Финансиските средства за упатување на службеникот од ставот 1 на овој член во дипломатско – конзуларно претставништво, целосно ги обезбедува органот каде е вработен.“

Член 10

По членот 68 се додава нов член 68-а, кој гласи:

„68-а

Врз основа на писмена спогодба за заедничка соработка која се склучува меѓу Министерството и институции од јавниот сектор за вработените од член 14 став 1 група II од Законот за вработените во јавниот сектор, и за вработени кои работат на економски активности за привлекување на странски инвестиции и промоција на извозот, по спроведена постапка за избор, а по претходно објавен интерен конкурс во институцијата во кое лицето е вработено, министерот за надворешни работи може да упати во дипломатско – конзуларно претставништво вработен кој ги исполнува следниве услови:

а) да е државјанин на Република Македонија;

б) да владее странски јазици, и тоа:

- да поседува меѓународно признат сертификат за познавање на англиски јазик, и тоа ако:

1) се упатува на мандат во земја од англиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Ц1 (C1) ниво на ЦЕФР (CEFR) и

2) се упатува на мандат во земја од неанглиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Б1 (В1) ниво на ЦЕФР (CEFR),   
- да познава втор странски јазик различен од англискиот и тоа еден од официјалните јазици на Обединетитe нации или на Европската унија, на ниво еквивалентно на нивото Б1 на ЦЕФР (CEFR), што се докажува со сертификат издаден од јазично училиште,

- да го познава службениот јазик на земјата на приемот, на ниво еквивалентно на нивото А1 на ЦЕФР (CEFR), што се докажува со сертификат издаден од јазично училиште најдоцна еден месец пред упатувањето на должност, ако службениот јазик на земјата на приемот е различен од јазикот наведен во алинејата 2 на овој став и

в) да поседува безбедносен сертификат.

Постапката за избор на службеници кои се упатуваат во дипломатско - конзуларно претставништво се спроведува од петчлена комисија формирана од функционерот кој раководи со органот каде што е распишан интерниот конкурс. Комисијата е составена од раководен административен службеник во својство на претседател и четворица членови. Претседателот и членовите на комисијата имаат свои заменици.

Со Спогодбата за заедничка соработка од став 1 на овој член, се уредува упатувањето на вработениот, периодот за кој се упатува, дипломатското звање во кое се упатува и други прашања од интерес на страните.

Упатувањето на службеникот со решение го врши министерот за надворешни работи.

Лицата од став 1 на овој член се упатуваат во дипломатско – конзуларни претставништва на Република Македонија со дипломатско звање не повисоко од советник.

Финансиските средства за упатување на лицата од став 1 на овој член ги обезбедува органот каде се вработени. “

Член 11

Во член 82-б став 1 точката 9 се брише.

Член 12

По главата VI се додаваат две нови глави VI-а и VI –б , кои гласат:

„ ГЛАВА VI-а

„ Продажба, купување, изградба, размена, давање на користење и престанок на правото на користење на недвижни ствари, давање и земање во закуп, давање и примање на дар и одржување на недвижни ствари што ги користат дипломатско - конзуларните претставништва на Република Македонија

Член 93 - а

Недвижните ствари што ги користат дипломатско - конзуларните претставништва на Република Македонија, се во државна сопственост и со нив во името на Република Македонија располага Владата на Република Македонија.

Постапките за продажба, купување, изградба, размена, , давање и земање во закуп и давање и примање на дар на недвижни ствари што ги користат дипломатско - конзуларните претставништва, ги спроведуваат комисии, согласно член 93-б од овој закон.

Член 93-б

За спроведување на продажба, купување, изградба, размена, давање и земање во закуп, давање и примањена дар на недвижни ствари, што ги користат дипломатско - конзуларните претставништва на Република Македонија, , министерот за надворешни работи формира комисии.

За секоја продажба, купување, изградба, размена, , давање и примање на дар на недвижни ствари се формира соодветна комисија за продажба, купување, изградба, размена, давање и примање на дар на недвижни ствари.

За давање и земање во закуп на недвижни ствари се формира Комисија за време од четири години

Комисиите од став 2 на овој член се составени од пет члена. Претседател на комисиите државниот секретар во Министерството за надворешни работи, а членови се директорот надлежен за организациони работи, двајца дипломати вработени во директоратот надлежен за организациони работи и еден претставник од Министерството за финансии. Секретар на комисиите е дипломат вработен во директоратот надлежен за организациони работи.

Комисијата од став 3 на овој член е составена од три члена и тоа: претседател кој е директор на директоратот надлежен за организациони работи и два члена од редот на дипломатите вработени во директоратот надлежен за организациони работи

Претседателот и членовите на комисиите од ставовите 2 и 3 на овој член имаат свои заменици.

Комисиите од ставовите 2 и 3 на овој член можат, во рамките на нивната работа, по потреба, да ангажираат надворешни лица – експерти.

Работата на комисиите од ставовите 2 и 3 на овој член со деловник за работа на комисиите ја утврдува министерот за надворешни работи.

Член 93 - в

Владата на Република Македонија по предлог на Министерството за надворешни работи одлучува:

- за продажба, купување, изградба, размена, давање и примање на дар на недвижни ствари, што ги користат дипломатско - конзуларните претставништва на Република Македонија и

- за давање во долгорочен закуп на недвижни ствари што ги користат дипломатско - конзуларните претставништва кога закупувач е друга држава, меѓународна владина организација и други правни и физички лица.

- давање на користење и престанок на правото на користење на на недвижни ствари што ги користат дипломатско - конзуларните претставништва, ,

Министерството за надворешни работи одлучува за:

- давање во краткорочен закуп на недвижната ствар и

- земање во долгорочен и краткорочен закуп на недвижна ствар за потреби на дипломатско - конзуларните претставништва.

Договорите за продажба, купување, размена, долгорочен закуп, давање и престанок на користење, давање и земање во дар на недвижни ствари во име на Република Македонија, ги склучува министерот за надворешни работи или од него овластен шеф на дипломатско-конзуларно претставништво.

Член 93 -г

Постапката за продажба, купување, изградба, давање и земање во закуп, давање и примање на дар на недвижни ствари за потребите на дипломатско - конзулартните претставништва се врши согласно со законодавството на државата каде што се наоѓа недвижната ствар.

Член 93-д

За недвижнита ствар што е предмет на продажба, купување, размена и давање и примање на дар, се врши проценка на вредноста на недвижната ствар од овластен проценител од државата каде што се наоѓа недвижната ствар.

Проценетата пазарна вредност на недвижната ствар претставува почетна цена при јавното наддавање за нејзината продажба.

Член 93-ѓ

Продажба на недвижни ствари што ги користат дипломатско – конзуларните претставништва се врши:

* со постапка на јавно наддавање или
* со непосредна спогодба.

Член 93-е

Комисијата од член 93-б став 2 од овој закон е должна да објави оглас за јавно наддавање за продажба на недвижната ствар во најмалку еден печатен медиум во државата на акредитација во рок од 15 дена од денот на објавувањето на одлуката на Владата на Република Македонија за продажба на недвижната ствар, во „Службен весник на Република Македонија“.

Член 93-ж

Огласот за продажба со јавно наддавање на недвижни ствари особено содржи:

- податоци за недвижната ствар што е предмет на продажба (место, улица и број, катастарска општина, катастарска парцела, број на имотен односно поседовен лист и површина);

- вредноста на недвижната ствар што е предмет на продажба како почетна цена на недвижната ствар е предмет на јавното наддавање;

- висината на паричниот депозит што треба да се уплати за учество во јавното наддавање;

- сметката на која се уплаќа депозитот;

- рокот за уплата на депозитот;

- условите што треба да ги исполнат наддавачите за учество во јавното наддавање;

- рокот во кој треба да се пристапи кон склучување на договорот;

- термин за увид на недвижната ствар и

- место, ден и час на јавното наддавање.

Член 93-з

На јавното наддавање не може да учествува лице кое не ги исполнува условите од огласот.

Член 93-ѕ

Комисијата од член 93-б став 2 од овој закон пред почетокот на јавното наддавање ги утврдува и ги соопштува начинот и техничките правила за наддавањето на учесниците.

Претседателот на Комисијата раководи со работата на Комисијата и со јавното наддавање.

Комисијата за недвижни ствари го спроведува јавното наддавање согласно огласот за јавното наддавање.Јавното наддавање се спроведува на начин при што учесниците на јавното наддавање ја наддаваат почетната цена утврдена во огласот за јавното наддавање. За најповолен наддавач на јавното наддавање се утврдува учесникот кој понудил највисока цена на јавното наддавање.

Комисијата води записник за текот на јавното наддавање.

Во записникот за текот на јавното наддавање се внесуваат податоци за наддавачите.

Податоците за наддавачите се запишуваат по редослед на најповолно рангирани наддавачи.

Во записникот се утврдува обврската кога истекува рокот во кој најповолниот наддавач треба да пристапи кон склучување на договорот за продажба.

Податоците од записникот за јавното наддавање јавно се соопштуваат на учесниците на јавното наддавање.

Член 93-и

Кога на јавното наддавање за продажба на недвижна ствар ќе се јави само еден учесник, кој ги прифаќа условите од огласот и ја наддаде почетната цена, единствениот учесник стекнува статус на најповолен наддавач, со кој се склучува договор за продажба на недвижна ствар.

Кога на јавното наддавање нема учесник, јавното наддавање се повторува, при што вредноста на недвижната ствар се намалува за 10%.

Кога и второто јавно наддавање е неуспешно, јавното наддавање се повторува при што вредноста на недвижната ствар се намалува за 20% во однос на вредноста на недвижната ствар објавена во огласот од првото јавно наддавање.

Член 93-ј

Кога најповолниот наддавач не пристапи кон склучување односно не склучи договор за продажба, следно рангиранот по редослед наддавач што ги исполнил условите и ја наддал почетната цена на јавното наддавање, стекнуваат статус на најповолен наддавач и можеда пристапи кон склучување на договорот

Член 93- к

Уплатениот паричен депозит од најповолниот наддавач се засметува во постигнатата цена.

Висината на паричниот депозит што се уплаќа за учество во јавното наддавање не може да биде помал од 1% од вредноста на недвижната ствар предмет на јавното наддавање;

Најповолниот наддавач кој нема да пристапи кон склучување на договор за продажба, го губи правото на враќање на паричниот депозит.

Паричниот депозит на надавачите кои немаат статус на најповолен наддавач, се враќа.

Член 93-л

Недвижна ствар со непосредна спогодба може да се продава врз основа на одлука на Владата на Република Македонија само на институции основани од страна на странската држава и меѓународни владини организации, кога постои оправдан државен интерес за тоа, но не под проценетата вредност на недвижната ствар.

Кога се продава недвижна ствар со непосредна спогодба врз основа на одлука на Владата на Република Македонија, со одлуката се определува непосредниот купувач и вредноста на недвижната ствар, која не може да биде помала од проценетата вредност

Член 93-љ

Купување на недвижни ствари за потребите на дипломатско – конзуларните претставништва се врши со прибирање на писмени понуди или со непосредна спогодба.

Недвижна ствар со непосредна спогодба може да се купува врз основа на одлука на Владата на Република Македонија само институции основани од страна на странската држава или меѓународни владини организации.

Член 93-м

Понудите за купување задолжително ги содржат следните податоци:

- назив и седиште на понудувачот,

-предмет на понудата,

- цена односно вредност на понудата,

- период на важност на понудата,

-начин и валута на плаќање (во готово или на рати) и

-нацрт – планови и фотографии,

- доказ за сопственост и

- други документи и услови.

Понудите за купување по можност содржат и копија од градежно - инвестиционо – техничка документација за недвижната ствар.

Комисијата од член 93-б, став 2 од овој закон има обврска да обезбеди експертска проценка за состојбата на недвижната ствар од архитектонски, статички и инсталациски аспект од овластен орган за такава проценка во државата каде што се набавува недвижната ствар, да направи анализа на понудите и да даде предлог за избор.

При оценката како критериуми за избор на најповолна понуда може да се сметаат: проценета вредност на недвижната ствар која е предмет на понудата, состојбата на недвижната ствар од статички и инсталациски аспект, местоположбата, површина, наменска функционалност, архитектонските квалитети и репрезентативноста на недвижната ствар, катност и обезбеденост со инфраструктура.

На предлог на Министерството за надворешни работи за купување на конкретна недвижна ствар одлука за набавка донесува Владата на Република Македонија.

Член 93-н

Размена на недвижни ствари што ги користат дипломатско – конзуларните претставништва стекнати во државна сопственост по било кој основ, вклучително и по основ на сукцесија на дипломатско – конзуларниот имот на поранешната СФРЈ, може да се врши ако со размената се стекнува недвижна ствар во која можат да се извршуваат работите и задачите на дипломатско – конзуларните претставништва на Република Македонија и кога за недвижната ствар нема интерес да се користи за потребите на дипломатско – конзуларните претставништва

Размена на недвижни ствари може да се врши со други држави за потреби на нивни дипломатско – конзуларните претставништва, со меѓународни владини организации, со правни и физички лица.

Вредноста на недвижните ствари во размената се утврдува врз основа на проценка на пазарната вредност од овластен проценител, на недвижната ствар, согласно законодавството на државата каде се наоѓа недвижноста.

Кога постои разлика во проценетите вредности на недвижните ствари што се разменуваат, размената може да се изврши со надоместување на разликата во вредноста во паричен износ или со компензација и со друга недвижна ствар.

Член 93-њ

За размена на недвижните ствари одлучува Владата на Република Македонија, на предлог на Министерството за надворешни работи. Предлогот за размена содржи;

* потребата за размена,
* вредноста на недвижната ствар во сопственост на Република Македонија што ја употребува дипломатско – конзуларното претставништво на Република Македонија
* вредноста на недвижната ствар за кои се предлага размената и
* податоци за недвижните ствари кои се предмет на размена: место, улица и број, катастарска парцела, катастарска општина, површина и други потребни податоци во конкретниот случај.

Вредноста на недвижните ствари во размената се утврдува врз основа на проценката на пазарната вердност на недвижната ствар согласно законодавството на државата каде се наоѓа недвижноста.

Член 93-о

Недвижните ствари и делови од нив кои не се целосно искористени за потребите на дипломатско – конзуларните претставништва на Република Македонија или кои не можат краткорочно и долгорочно да се користат, можат да се дадат на долгорочен или краткорочен закуп, со непосредна спогодба, само за потребите на државите и институциите основани од страна на странската држава, дипломатско – конзуларни претставништва на други држави или за колокација на заеднички простории за дипломатско – конзуларни претставништва на Република Македонија и други држави, како и за потребите на меѓународните владини организации.

ГЛАВА VI – б

Продажба, размена, давање на користење и престанок на правото на користење давање и примање на дар и враќање од дипломатско – конзуларно претставништво во министерството за надворешни работи, на движни ствари што ги користат дипломатско - конзуларните претставништва на Република Македонија

Член 93-а

Движните ствари што ги користат дипломатско - конзуларните претставништва на Република Македонија кои не се штетни по животната средина и здравјето, а кои дипломатско - конзуларните претставништва на Република Македонија, трајно односно времено престанале да ги користат заради неисправност, технолошка некомпатибилност, технолошка застареност или се вишок, можат да се продадат во земјата на акредитацијата, дадат на користење на друго дипломатско - конзуларно претставништво и претставништво во странство на други државни органи на Република Македонија и органи на локална самоуправа на Република Македонија, да се вратат во Министерството за надвореши работи или да се разменат или подарат по основ на договор.

За движните ствари од став (1) на овој член кои се штетни по здравјето и животната средина, дипломатско - конзуларните претставништва се должни да преземат соодветни мерки предвидени со законите во земјата на акредитација, заради заштита на здравјето и животната средина

За движните ствари што ги користат дипломатско - конзуларните претставништва на Република Македонија кои поради нивната дотраеност, неупотребливост или технолошка застареност не можат да се продадат во земјата на акредитација или разменат по други основи утврдени во став 1 на овој член, дипломатско - конзуларните претставништва се должни да спроведат постапка за избор на правно лице кое врши дејност или поседува дозвола за собирање и/или транспортирање на отпад.

За продажбата и размената на движните ствари по основите утврдени во ставовите 1 и 3 на овој член, одлучува министерот за надворешни работи.

Член 93- б

Продажбата на движни ствари што ги користат дипломатско - конзуларните претставништва на Република Македонија се врши врз основа на проценка од овластен проценител во земјата на акредитацијата.

Продажбата на движни ствари од став 1 на член 93-а се врши по пат на непосредна спогодба ако вредноста на сварите е до 500 евра.

Продажбата на движни ствари од став 1 на член 93-а се врши по пат на јавно наддавање ако вредноста на сварите е поголема од 500 евра.

Член 93-в

Движните ствари од член 93-а став 1 од овој закон и движните ствари на претставништво во странство на други државни органи на Република Македонија и органи на локална самоуправа на Република Македонија може да се дадат на користење без надомест за потреби на претставништво во странство на други државни органи на Република Македонија и органи на локална самоуправа на Република Македонија и дипломатско конзуларно претставништво, за што соодветно се утврдува и престанок на правото на користење на движни ствари.

За потребите на дипломатско – конзуларно претставништво може да се прими на дар движна ствар од други држави, меѓународните владини организации и други странски правни и физички лица врз основа на договор.

За работите од ставовите 1 и 2 на овој член одлучува министерот за надворешни работи.

Договорите за давање и прием на движни ставри на користење и давање и примање на дар на движни ствари, за потребите на дипломатско – конзуларно претставништво, по овластување на министерот за надворешни работи, го потпишува шефот на дипломатско – конзуларно претставништво.

Член 93-г

За постапките запродажба, размена, , давање и примање на дар на движни ствари што ги користат дипломатско - конзуларните претставништва на Република Македонија и враќање на движни ствари од дипломатско - конзуларно претставништво, министерот за надворешни работи формира комисии за време од четири години.

Комисиите од став 1 на овој член се составени од три члена и нивни заменици од редот на вработените во директоратот надлежен за организациони работи и дипломатско – конзуларното претставништво што ги користи стварите.

Секретар на комисиите од став 1 на овој член е дипломат вработен во директоратот надлежен за организациони работи.

Претседателот и членовите на комисиите од став 1 на овој член имаат свои заменици.

Работата на комисиите од став 1 на овој член со деловник за работа на комисиите ја утврдува министерот за надворешни работи.

Член 13

Директори на културно – информативниот центари, именувани до денот на влегувањето во сила на овој закон, продолжуваат да ја вршат функцијата до истекот на мандатот за кој се именувани.

Член 14

Се овластува Законодавно - правната комисија на Собранието на Република Македонија да утврди пречистен текст на Законот за надворешни работи.

Член 15

Овој закон влегува во сила осмиот ден од денот на објавувањето во „Службен весник на Република Македонија“.

**ОДРЕДБИ КОИ СЕ МЕНУВААТ И ДОПОЛНУВААТ**

Член 1

Со овој закон се уредува:

- начинот и постапката за вршење на надворешните работи од органите на државната власт;

- надлежностите на органите на државната власт и органите на државната управа во креирањето, утврдувањето и спроведувањето на надворешната политика;

- надлежноста, организацијата и работата на Министерството за надворешни работи на Република Македонија;

- видот и постапката за отворање на дипломатски и конзуларни претставништва на Република Македонија;

- видот и постапката за отворање на дипломатски и конзуларни претставништва на други држави во Република Македонија и

- правата, должностите и одговорностите на дипломатите во Министерството за надворешни работи и во дипломатските и конзуларните претставништва на Република Македонија.

Прашањата од надворешните работи на Република Македонија што не се уредени во овој закон, се уредуваат со други прописи на Република Македонија, со меѓународни договори, со други меѓународни акти што ја обврзуваат Република Македонија и со вообичаените правила што важат во меѓународното право.

Член 2

Одделни поими, во смисла на овој закон, го имаат следново значење:

1. **“Надворешни работи”** се однесува на:

- дејствијата што ги вршат надлежните органи на државната власт и органите на државната управа во остварувањето и заштитата на правата и интересите на Република Македонија во меѓународните односи со државите, меѓународните органи, организации и заедници;

- дипломатските дејствија за зачувување и за заштита на безбедноста, на суверенитетот и на територијалниот интегритет на Република Македонија во системот на меѓународните односи;

- дејствијата на надлежните органи во заштитата на правата и интересите на државјаните и на правните лица на Република Македонија пред сите надлежни странски субјекти;

- дејствијата на надлежните органи во воспоставувањето, одржувањето, унапредувањето, суспендирањето и прекинувањето на односите со држави и меѓународни организации и заедници;

- овластувањата и обврските на надлежните органи во преговарањето, склучувањето, суспендирањето или раскинувањето на меѓународни договори;

- овластувањата и обврските на надлежните органи во преговарањето, пристапувањето и истапувањето на Република Македонија во или од меѓународни организации и заедници и

- другите дејствија на надлежните органи на Република Македонија надвор од границите на земјата, што се утврдени со закон или со меѓународни договори што ги обврзуваат Република Македонија, нејзините државјани и правните лица регистрирани во Република Македонија;

2. **“Надворешна политика”** се однесува на политичките цели и активности за односите на Република Македонија со државите и со меѓународните органи, организации и заедници, со кои се остваруваат интересите на Република Македонија во меѓународните односи и се штитат интересите на нејзините државјани и на правните лица регистрирани однеа, а особено:

- зачувувањето, потврдувањето и унапредувањето на основните интереси на Република Македонија;

- зачувувањето на суверенитетот, самостојноста и територијалниот интегритет на Република Македонија и на нејзиниот уставен поредок;

- почитувањето и унапредувањето на темелните вредности на Уставот на Република Македонија;

- споделувањето на вредности, интереси и волја за здружување врз основа на рамноправен договор и во согласност со Уставот;

- зајакнувањето на демократијата и на владеењето на правото во целиот свет, засновано на човековите права и слободи и низ нивна примена и почитување во меѓународно право;

- зачувувањето на мирот во светот, спречување на конфликтите и зајакнување на меѓународната безбедност, во согласност со начелата содржани во Повелбата на ОН, како и со принципите на Завршниот документ од Хелсинки и со целите на Повелбата од Париз, вклучително и оние за надворешните граници и

- развивањето и унапредувањето на односите и соработката на Република Македонија со соседите и со сите држави, билатерално и мултилатерално, во регионалните и глобалните организации;

3. **“Органи за вршење на надворешни работи”** се:

- Претседателот на Република Македонија (во натамошниот текст: претседателот);

-Собранието на Република Македонија (во натамошниот текст: Собранието);

-Владата на Република Македонија (во натамошниот текст: Владата) и

-Министерството за надворешни работи на Република Македонија (во натамошниот текст: Министерството) и министерот за надворешни работи (во натамошниот текст: министерот);

4. **“Дипломатско - конзуларно претставништво”, “дипломатско претставништво”, “конзуларно претставништво”, конзуларно претставништво раководено од почесен конзуларен функционер (почесен конзулат)** **и “постојана мисија”** се претставништва на Република Македонија во други држави и во меѓународни организации кои вршат работи наведени во Виенската конвенција за дипломатски односи, Виенската конвенција за конзуларни односи, други меѓународни договори и овој закон и

5. **„Дипломат“** е вработен во Министерството кој има статус на административен службеник и кој согласно со овој закон е овластен да врши стручни работи од надлежност на Министерството.

Член 7

Во вршењето на надворешните работи Владата на Република Македонија:

- учествува во креирањето на надворешната политика преку утврдување на општите насоки за надворешната политика во соработка со претседателот, вклучувајќи ги и прашањата од меѓународните односи со импликации врз безбедноста и одбраната на земјата;

- го известува Собранието за прашања од областа на надворешната политика и меѓународните односи;

- на барање на Собранието, поднесува извештај за остварување на надворешната политика и за меѓународната положба на Република Македонија, вклучувајќи ги безбедносните и одбранбените прашања на меѓународен план;

- го следи спроведувањето на надворешната политика, а за резултатите и евентуалните несогласувања со другите органи за вршење на надворешните работи може да го извести Собранието;

- му доставува на претседателот мислења и предлози за меѓународни прашања;

- ги воспоставува, развива и унапредува политичките, економските или финансиските односи со една или повеќе држави, или меѓународни организации;

- одлучува за визниот режим на Република Македонија со други држави и субјекти во меѓународните односи;

- одлучува за прекин или намалување, делумно или целосно, на политичките, економските или финансиските односи со една или повеќе држави, или меѓународни владини или невладини организации и за тоа го информира Собранието;

- предлага поставување и именување и отповикување амбасадори и пратеници на Република Македонија и именува и отповикува шефови на конзуларни претставништва и на почесни конзулати на Република Македонија во странство;

- издава агреман или егзекватура за шефови на странски дипломатско - конзуларни претставништва и на странски почесни конзулати;

- одлучува за отворање на дипломатско-конзуларни и други претставништва на Република Македонија и за отворање на странски дипломатско-конзуларни претставништва или претставништва на меѓународни организации во Република Македонија, во постапка утврдена со овој закон;

- одлучува за учеството на Република Македонија во Заедничката надворешна и безбедносна политика и Европската безбедносна и одбранбена политика на Европската унија;

- обезбедува средства во рамките на Буџетот на Република Македонија за итни и непредвидени состојби што се јавуваат во рамките на спроведувањето на надворешната политика;

- обезбедува средства во Буџетот за надоместување на трошоците за членарини и други расходи што произлегуваат од членството и од учеството на Република Македонија во меѓународните владини организации;

- редовно ги следи и оценува меѓународните односи кои имаат импликации врз безбедноста и одбраната и за тоа ги информира претседателот и Собранието и

- обезбедува хуманитарните операции во кои учествува Република Македонија да бидат координирани со оние на меѓународните организации.

Член 8

Во вршењето на надворешните работи Министерството:

- ја претставува и афирмира Република Македонија и ги развива и координира билатералните и мултилатералните односи и соработката со други држави и меѓународни организации;

- ја спроведува надворешната политика;

- обезбедува координација меѓу органите надлежни за вршење на надворешните работи во вршењето на надворешните работи;

- води постапка за воспоставување и прекинување на дипломатски и конзуларни односи со други држави, како и постапката за зачленување и воспоставување на односи со меѓународни организации;

- ги заштитува интересите, правата и имотот на државата и на нејзините државјани и правни лица во странство;

- ги презема активностите поврзани со спроведувањето на одлуките на Советот за безбедност на Обединетите нации во поглед на рестриктивните мерки, усвоени согласно со одредбите на Поглавјето VII на Повелбата на ОН;

- го координира учеството на Република Македонија во Заедничката надворешна и безбедносна политика и Европската безбедносна и одбранбена политика на Европската унија;

- обезбедува координација на надворешно-политичките аспекти од учеството на Република Македонија во мисиите и операциите за одржување на меѓународниот мир и безбедност;

- го следи развојот на меѓународните економски односи и предлага соодветни одлуки до надлежните органи;

- се грижи за положбата и правата на припадниците на македонскиот народ во соседството;

- се грижи за положбата и човековите права на припадниците на заедниците, државјани на Република Македонија во странство;

- се грижи за положбата и човековите права на државјаните на Република Македонија кои привремено или постојано престојуваат во странство, како и за иселениците;

- ги организира и раководи со дипломатско-конзуларните и другите претставништва на Република Македонија и го организира системот на врски со нив;

- учествува во склучувањето, подготвувањето за ратификација и чувањето на меѓународните договори кон кои пристапила Република Македонија;

- го следи и придонесува во развојот на меѓународните односи и на меѓународното право;

- ја определува и обележува државната граница, ги одржува и обновува граничните белези и учествува во решавањето на граничните инциденти;

- ги предлага и спроведува визната политика и визниот режим на Република Македонија;

- раководи со Визниот центар и со визниот информациски систем со кој се обезбедува поврзаност на сите сегменти во процесот на спроведувањето на визниот режим на Република Македонија;

- комуницира со и ја координира соработката со странските дипломатско-конзуларни претставништва и со мисиите на меѓународните организации во Република Македонија;

- ги води протоколарната постапка за акредитација и постапката по акредитивните писма на странски амбасадори, протоколарната постапка за признавање на привилегии и имунитети на странските дипломатски претставништва, почесните конзулати и на претставништвата на меѓународните организации, во согласност со меѓународното право;

- ја предлага, подготовува и ја води протоколарната постапка за именување и отповикување на шефовите на дипломатско-конзуларните претставништва и почесните конзулати на Република Македонија;

- ја води постапката за изнајмување, купување, изградба и одржување на недвижности во други држави за потребите на дипломатско-конзуларните претставништва на Република Македонија;

- ја собира и чува домашната и странската документација од областа на надворешната политика и меѓународните односи на Република Македонија во Дипломатската архива на Министерството;

- го известува претседателот за најзначајните прашања во остварувањето на надворешната политика на државата и дава мислења и предлози во врска со надворешно-политичките прашања од негова надлежност, вклучувајќи ги и безбедносните и одбранбените аспекти кои произлегуваат од меѓународните односи;

- учествува во подготовката и примената на актите и иницијативите на претседателот, согласно со надлежностите на Министерството;

- остварува соработка со здруженија на граѓани и со научни и стручни институции;

- го координира спроведувањето на политичките ставови за учеството во операции за одржување на меѓународниот мир и безбедност, во соработка со надлежните министерства и

- врши други работи определени со закон.

Член 36

За амбасадор може да се именува лице ако ги исполнува следниве услови:

- да е државјанин само на Република Македонија;

- да има завршено високо образование;

- да поседува меѓународно признат сертификат за познавање на англиски јазик, и тоа ако:

1) се упатува на мандат во земја од англиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Ц1 (C1) ниво на ЦЕФР (CEFR) и

2) се упатува на мандат во земја од неанглиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Б1 (В1) ниво на ЦЕФР (CEFR),

 - да познава втор странски јазик различен од англискиот и тоа еден од официјалните јазици на Обединетитe нации или на Европската унија на ниво еквивалентно на нивото Б1 на ЦЕФР (CEFR), што се докажува со сертификат издаден од јазично училиште и

- да го познава службениот јазик на земјата на приемот, на ниво еквивалентно на нивото А1 на ЦЕФР (CEFR), што се докажува со сертификат издаден од јазично училиште најдоцна еден месец пред упатувањето на должност, ако службениот јазик на земјата на приемот е различен од јазикот наведен во алинејата 4 на овој став.

- да има стекнато високо дипломатско звање, во случај кога кандидатот за амбасадор е од составот на дипломатско-конзуларните службеници, односно да биде афирмирана личност во областа на надворешната политика и меѓународните односи;

- да не му е изречена казна забрана на вршење професија, дејност или должност;

- да има соодветен безбедносен сертификат.

Најмалку една четвртина од вкупниот број на амбасадори се именуваат од составот на дипломатско-конзуларните службеници со високи дипломатски звања во Министерството.

При именување на амбасадорите се почитува принципот на соодветна и правична застапеност на граѓаните кои припаѓаат на сите заедници и принципот на еднакви можности наполовите.

Амбасадорот кој не е именуван од составот на дипломатско-конзуларните службеници, за времетраењето на својот мандат ги остварува правата и обврските од работен однос во Министерството, согласно со одредбите од овој закон и Законот за работните односи. По завршувањето на мандатот на амбасадорот му престануваат сите права од работниот однос во Министерството.

Начинот за проверка на исполнетоста на условите од овој член на кандидатите за амбасадори го пропишува министерот.

Член 49

За генерален конзул може да биде именувано лице кое ги исполнува следниве услови:

- да е државјанин само на Република Македонија;

- да има завршено високо образование;

- да поседува меѓународно признат сертификат за познавање на англиски јазик, и тоа ако:

1) се упатува на мандат во земја од англиско говорно подрачје да поседува еден од следниве сертификати: ЦАЕ (CAE), ИЕЛТС (IELTS) ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор со ниво на познавање еквивалентно на Ц1 (C1) ниво на ЦЕФР (CEFR) и

2) се упатува на мандат во земја од неанглиско говорно подрачје да поседува еден од следниве сертификати: ЦАЕ (CAE), ИЕЛТС (IELTS) ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор со ниво на познавање еквивалентно на Б1 (В1) ниво на ЦЕФР (CEFR),

- да познава втор странски јазик различен од англискиот и тоа еден од официјалните јазици на Обединетитe нации или на Европската унија, на ниво еквивалентно на нивото Б1 на ЦЕФР (CEFR), што се докажува со сертификат издаден од јазично училиште и

- да го познава службениот јазик на земјата на приемот, на ниво еквивалентно на нивото А1 на ЦЕФР (CEFR), што се докажува со сертификат издаден од јазично училиште најдоцна еден месец пред упатувањето на должност, ако службениот јазик на земјата на приемот е различен од јазикот наведен во ал инејата 4 на овој став.

- да има стекнато високо дипломатско звање во случај кога кандидатот за генерален конзул е од составот на дипломатско-конзуларните службеници,односно да биде афирмирана личност во областа на надворешната политика и меѓународните односи;

- да не му е изречена казна забрана на вршење професија, дејност или должност;

- да има соодветен безбедносен цертификат.

Генералниот конзул кој не е именуван од составот на дипломатско-конзуларните службеници во Министерството, за времетраењето на својот мандат ги остварува правата и обврските од работен однос во Министерството, согласно со одредбите од овој закон и Законот за работните односи. По завршувањето на мандатот на генералниот конзул му престануваат сите права од работниот однос во Министерството.

Начинот за проверка на исполнетоста на условите од овој член на кандидатите за генерален конзул го пропишува министерот.

Член 68

Врз основа на писмена спогодба на Министерството со државен орган и друг орган на државната управа, министерот може во дипломатско-конзуларните претставништва да упати службеник вработен во државен орган и друг орган на државната управа за извршување на специфични економски, културни, безбедносни, информативни и други работи од интерес на Република Македонија.

Службеникот од ставот 1 на овој член треба да ги исполнува следниве услови:

а) да е државјанин на Република Македонија;

б) да владее странски јазици, и тоа:

- да поседува меѓународно признат сертификат за познавање на англиски јазик, и тоа ако:

1) се упатува на мандат во земја од англиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Ц1 (C1) ниво на ЦЕФР (CEFR) и

2) се упатува на мандат во земја од неанглиско говорно подрачје да поседува еден од следниве сертификати: ЦАЕ (CAE), ИЕЛТС (IELTS), ТОЕФЕЛ (TOEFL),ТОЕФЕЛ ЦБТ (TOEFL CBT), ТОЕФЕЛ ИБТ (TOEFL IBT) или друг меѓународно признат сертификат за познавање на англискиот јазик издаден од европски или глобален јазичен тестатор, со ниво на познавање еквивалентно на Б1 (В1) ниво на ЦЕФР (CEFR),   
- да познава втор странски јазик различен од англискиот и тоа еден од официјалните јазици на Обединетитe нации или на Европската унија, на ниво еквивалентно на нивото Б1 на ЦЕФР (CEFR), што се докажува со сертификат издаден од јазично училиште,

- да го познава службениот јазик на земјата на приемот, на ниво еквивалентно на нивото А1 на ЦЕФР (CEFR), што се докажува со сертификат издаден од јазично училиште најдоцна еден месец пред упатувањето на должност, ако службениот јазик на земјата на приемот е различен од јазикот наведен во алинејата 2 на овој став и

в) да поседува безбедносен сертификат.

Службеници во државни органи и други органи на државната управа во дипломатско-конзуларно претставништво може да бидат упатени на работа во дипломатско-конзуларно претставништво во постапка утврдена со овој закон.

За упатување на службениците од ставот 1 на овој член органот објавува интерен конкурс.

Постапката за спроведување на изборот ја води петчлена комисија формирана од функционерот кој раководи со органот каде што е распишан интерниот конкурс. Комисијата е составена од директор на директорат во Министерството, во својство на претседател и еден член од Министерството, а тројца членови се претставници од органот каде што е распишан интерниот конкурс. Претседателот и членовите на комисијата имаат свои заменици.

Службеникот од став 1 на овој закон се упатува во дипломатско-конзуларното претставништво најмногу до три години и со звање не повисоко од советник.

Начинот на упатувањето се утврдува со акт на министерот.

Член 82-б

На дипломат му престанува вработувањето по сила на закон:

1. ако со конечен акт на надлежен орган биде одбиено барањето за издавање на соодветен безбедносен сертификат, со конечноста на актот;
2. ако ја загуби работната способност - со денот на доставувањето на правосилно решение за утврдување на изгубената работна способност;
3. ако биде осуден за кривично дело во врска со службената должност или друго кривично дело кое го прави недостоен за дипломат - со денот на врачувањето на правосилната пресуда;
4. поради издржување казна затвор подолго од шест месеци - со денот на стапувањето на издржување на казната;
5. неоправдано отсуствува од работа најмалку три дена последователно во еден месец;
6. ако му престане државјанство на РепубликаМакедонија, со денот на доставувањето на решението за отпуст од државјанство на Република Македонија;
7. се утврди дека при вработувањето премолчил или дал невиситнити податоци во однос на општите и посебните услови за вработување;
8. органот на државната управа надлежен за инспекција на трудот во рок од една година утврди дека дипломатот е вработен спротивно на одредбите од овој закон и
9. ако наврши 64 години старост.

**ОБРАЗЛОЖЕНИЕ**

**за Предлог на Закон за изменување и дополнување на Законот за**

**надворешни работи**

Со членот 1 се додава алинеја 7 за користење и располагање со движни и недвижни ствари во државна сопственост што ги користат дипломатско – конзуларните претставништва на Република Македонија.

Со членот 2 став 1 по точката 5 од Законот за надворешни работи до додавање на нови точки 6, 7, 8, 9, 10, 11 и 12 се дефинираат термините: недвижни ствари, движни ствари, користење на ствари, давање на користење и престанок на правото на користење на недвижни и движни ствари, располагање со ствари и краткорочен и долгорочен закуп на недвижни ствари.

Во член 3 се уредува надлежноста на Владата на Република Македонија за затворање на почесен конзулатот.

Во член 4, се прави терминолошно подобрување на членот 8 став 1 алинејата 21, па наместо „конзулати “ се употребува термин „ конзули“. Се менува алинејата 22 каде што се внесува нова надлежност на Министерството за надворешни работи да ја спроведува постапката за продажба, купување, изградба и размена на недвижни ствари, да врши работи кои се однесуваат на давање на користење и престанок на правото на користење на недвижни ствари, давање и земање во закуп,давање и примање на дар и одржување на недвижни ствари, што ги користат дипломатско - конзуларните претставништва на Република Македонија.“ По алинејата 22 се додава нова алинеја 23, која ја регулира материјата за надлежоста на Министерстово за спроведување постапки за продажба и размена на движни ставри, да врши работи кои се однесуваат на давање на користење и престанок на правото на користење на движни ствари, давање и примање на дар на движни ствари, што ги користат дипломатско - конзуларните претставништва на Република Македонија, како и постапката за враќање на движни ствари од дипломатско - конзуларно претставништво во Министерството за надворешни работи,

Со членот 5 се додава нов член 35 - а кој ја уредува материјата на именување на шефови на дипломатско-конзуларни претставништва од редот на дипломатско-конзуларните службеници со високи дипломатски звања во Министерството; од редот на вработените во јавниот сектор, актуелни или поранешни избрани и именувани лица во законодавната, извршната, судската и локалната власт, како и поранешни дипломати и од редот на истакнати личности од надворешната политика, меѓународните односи, науката, културата, спортот и деловната заедница.

Со членот 6 се бришат алинеја 6 во член 36 став 1 и ставот 2 од истиот член.

Со членот 7 се брише алинеја 6 од член 49.

Со членот 8 се додаваат нови член 60-а и 60-б, кои ја регулираат материјата на именување и отповикување на лица на позицијата на директори на културно – информативни центри и на економски и други претставништва на Република Македонија во странство.

Со членот 9, во членот 68, ставот 7 се заменува со нов став според кој финансиските средства за упатување на службеникот од државен орган во дипломатско – конзуларно претставништво, целосно ги обезбедува органот каде е вработен службеникот.

Со членот 10, се додава нов член 68 – а кој го регулира упатувањето во дипломатско – конзуларно претставништво на вработени од јавниот сектор и на лица кои работат на економски активности за привлекување на странски инвестиции и промција на извозот, постапката за избор и нивното упатување во ДКП – та и условите кои треба да ги исполнуваат.

Со членот 11 се брише точката 9 во членот 82-б.

Со член 12 се додаваат нови глави за материја која не е регулирана во закони, и тоа главата VI – а со наслов: „Продажба, купување, изградба, размена, давање на користење и престанок на правото на користење на недвижни ствари, давање и земање во закуп, давање и примање на дар и одржување на недвижни ствари што ги користат дипломатско - конзуларните претставништва на Република Македонија“ и главата VI –б со наслов: „Продажба, размена, давање на користење и престанок на правото на користење, давање и примање на дар и враќање од дипломатско – конзуларно претставништво во Министерството за надворешни работи, на движни ствари што ги користат дипломатско - конзуларните претставништва на Република Македонија.

Со одредбите од овие глави се регулира постапката, начинот и формирањето на соодветни комисии за продажба, купување, изградба, размена, давање и престанок на правото на користење, давање и земање во закуп, давање и примање на дар и одржување на недвижни ствари што ги користат дипломатско - конзуларните претставништва на Република Македонија, како и составот и мандатот на комисиите. Исто така, се регулира продажбата, размената, давањето на користење и престанок на правото на користење, давање и примање на дар, на движни ствари што ги користат дипломатско – конзуларните претставништва на Република Македонија, како и враќањето на движните ствари од ДКП во МНР, вклучително и формирањето на соодветни комисии за движни ствари.

Со член 13 се дефинира времетраењето на мандатотот на постојниот директор на Културно – информативниот ценатар во Софија, Република Бугарија.

Со член 14 се овластува Законодавно - правната комисија на Собранието на Република Македонија да утврди пречистен текст на Законот за надворешни работи, а со член 15 се припишува дека овој закон влегува во сила осмиот ден од денот на објавувањето во „Службен весник на Република Македонија“.